Mas la figura médica pur escelencia de la cultura griega clásica ye Hipócrates. Este médicu, nacíu en Cos nel año 460 e.C. ye consideráu el pai de la medicina moderna, y la sua vida coincide cona edád douru de la civilización helena y la sua moderna cosmovisión de la razón frente al mitu. Fundóu una escuela sobru los principios del anomeáu xuramentu hipocráticu que inda guei recitan (de forma ritual, non lliteral) los recién llicenciáos en medicina y ciruxía de munchos países ucidentales. Los campos médicos abarcáos pur Hipócrates inclúin la medicina interna, la hixiene, la ética médica ou la dietética. Sobru ciruxía inclúi numberosas notaciones en los sous escritos. A mou deixemplu esta definición de la especialidad y de cumo debe exercer un ciruxanu